**176/2019. (VI.11.) GVB sz. határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatásokkal kapcsolatos döntések meghozatalára” című előterjesztést, és az alábbi döntést hozza:

1. A Bizottság egyetért azzal, hogy a Kötő utca, Szövő utca csomópontjában megállási korlátozás legyen bevezetve.
2. A Bizottság egyetért azzal, hogy Kodály Zoltán utca 1-3-5. számok előtti parkolóban kizárólag személygépkocsik parkolhassanak, a parkolást jelző közúti jelzőtábla alá a „parkolás kizárólag személygépkocsik részére” kiegészítő tábla kerüljön kihelyezésre.
3. A Bizottság egyetért azzal, hogy a Váci Mihály utca 10-18/A, valamint a Váci Mihály u. 20. számú ingatlanok előtti parkolóban a parkolást jelző közúti jelzőtábla alá a „parkolás kizárólag személygépkocsik részére” kiegészítő tábla kerüljön kihelyezésre.
4. A Bizottság egyetért azzal, hogy az Ősz utcában, a Károlyi A. u. 5. szám bejáratok felöli vonalában „Megállni tilos” „50m” jelzőtáblák kihelyezésével, megállási tilalom legyen bevezetve.
5. A Bizottság a Krúdy Gy. utcai forduló kialakítását támogatja. A Bizottság felkéri a Polgármestert, hogy a következő költségvetési rendelet módosításkor a fedezet biztosításáról gondoskodni szíveskedjen.
6. Bizottság felkéri a polgármestert, hogy az 1-4. pontban foglalt döntések érdekében a szükséges intézkedések megtételéről gondoskodjon.

**Felelős:** Dr. Puskás Tivadar, polgármester

Lendvai Ferenc, a bizottság elnöke

Illés Károly, alpolgármester

(a végrehajtásért: Lakézi Gábor, a Városüzemeltetési Osztály vezetője)

**Határidő:** 1-4. pontok: 2019. július 15.

5. pont következő költségvetés módosítás